CELEX: 62019TN0316
Language: et
Date: 2019-05-23 00:00:00
Title: kohtuasi T-316/19: 23. mail 2019 esitatud hagi — BU versus komisjon

15.7.2019   
            
            
               ET
            
            
               Euroopa Liidu Teataja
            
            
               C 238/27
            
         
      23. mail 2019 esitatud hagi — BU versus komisjon
      (kohtuasi T-316/19)
      (2019/C 238/32)
      Kohtumenetluse keel: itaalia
      
         Pooled
      
      
         Hageja: BU (esindaja: advokaat E. Bonanni)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 2. augusti 2018. aasta otsus;
               
            
                  —
               
               
                  mõista komisjonilt välja 21 440 euro suurune summa;
               
            
                  —
               
               
                  mõista komisjonilt välja viivitusintress alates 23. jaanuarist 2017 kuni summa tasumiseni;
               
            
                  —
               
               
                  mõista välja kahjuhüvitis summas 500 000 eurot või muu summa, mis on ex aequo et bono kindlaks määratud;
               
            
                  —
               
               
                  mõista kohtukulud välja komisjonilt;
               
            Teise võimalusena:
      
                  —
               
               
                  kohustada komisjoni tunnistama, et käesoleva juhtumi asjaolud kuuluvad (enne 2006. aastat kehtinud) eeskirjade artiklis 10 sätestatud erijuhtumi alla, ning hüvitama esimese võimalusena nõutud summa;
               
            Kolmanda võimalusena:
      
                  —
               
               
                  kohustada komisjoni taotlema arstliku komisjoni arvamust vastavalt ühiseeskirjade (mis kehtisid pärast 2006. aastat) artiklitele 20 ja 22.
               
            
         Väited ja peamised argumendid
      
      Ametisse nimetamise õigust omav isik keeldus käesolevas asjas kohaldamast hageja suhtes, kes on kutsehaiguse tõttu juba tunnistatud püsivalt ja täielikult töövõimetuks, enne 1. jaanuari 2006 kehtinud ravi-, õnnetusjuhtumi- ja kutsehaiguskindlustust reguleerivate eeskirjade artiklit 10, mis puudutab kutsehaiguse tõttu töövõimetuks tunnistatud hagejale hingamisteedele kahjuliku lahihambumuse ravikulude hüvitamist.
      Hageja esitab hagi põhjendamiseks järgmised väited.
      
                  1.
               
               
                  Esimese väite kohaselt ei ole hageja raviarsti aruande ja meditsiiniliste tulemuste põhjal kahtlust, et hageja vajab kiiresti ja tingimata eeskirjade artikli 10 mõttes ravi.
               
            
                  2.
               
               
                  Teise väite kohaselt on rikutud hea halduse põhimõtet, kuna eksperdile, kelle poole komisjoni määratud arst vastavalt artiklile 23 pöördus, esitatud dokumendid olid puudulikud ning kuna selles etapis osalenud kolme arsti käitumine oli kummalisel moel kutse-eetikaga vastuolus, kuna nad muu hulgas keeldusid tunnustamaks nina põhifunktsioone ja eelkõige hageja kahjustatud hingamisteede põletiku eest kaitsmise tähtsust ning seega keeldusid tunnustamast lahihambumuse korrigeerimise positiivset mõju.
               
            
                  3.
               
               
                  Kolmanda väite kohaselt keeldus ametisse nimetamise õigust omav isik kohaldamast hageja suhtes ühiseeskirjade artikli 23 asemel analoogia alusel ühiseeskirjade artiklit 22, mida peeti kohaldamatuks, kuigi ametisse nimetamise õigust omav isik on ise palunud Euroopa Kohtu presidendil kohaldada artiklit 22 ühe „teise arsti“ex officio määramiseks: arstliku komisjoni poole pöördumine tagab hageja suhtes nõuetekohase mandaadi kui ka toimiku täielikkuse.